Louise av Danmark (1726–1756)

Prinsesse Louise av Danmark og Norge, gift hertuginne av Sachsen-Hildburghausen (født 19. oktober 1726 i København, død 8. august 1756 i Hildburghausen) var datter av kong Christian VI og dronning Sophie Magdalene av Brandenburg-Kulmbach, og således også søster til den senere kong Frederik V.

I brorens regjeringstid utviste prinsessen en gjensidig tilbøyelighet til en kammerherre Ahlefeldt, som måtte bøte for denne dristigheten med noen års fengsel på Munkholmen. Den 1. oktober 1749 giftet hun seg på Hirschholm slott med hertug Ernst Friedrich III, hertug av Sachsen-Hildburghausen.

 Referanser 

Kategori:Danske prinsesser
Kategori:Norske prinsesser
Kategori:Fødsler i 1726
Kategori:Dødsfall i 1756